મળતી માહિતી મુજબ હાથીજણના વિવેકાનંદનગરમાં આવેલા સેક્ટર-૩માં મીનાબહેન બાબુલાલ ડામોર (ઉ.વ.ર૮) તેમના પતિ અને બે બાળકો સાથે રહેતાં હતાં. તેમના પતિ બાબુલાલ વટવા જીઆઇડીસીમાં ફે‌િબ્રકેશનનું કામકાજ કરે છે. મીનાબહેન ઘરકામ કરતાં હતાં. તેમની પાડોશમાં ભીખીબહેન સોમભાઇ ડામોર અને તેમનો પરિવાર રહે છે. છેલ્લા કેટલાક સમયથી મીનાબહેન અને સોમભાઇ વચ્ચે પ્રેમસંબંધ હોવાની વાતે ભીખીબહેન અને મીનાબહેન વચ્ચે તકરાર ચાલતી હતી. તકરારને લઇ અવારનવાર બંને પરિવાર વચ્ચે બોલાચાલી થતી હતી. મીનાબહેન તેમના સોમભાઇ સાથે કોઇ સંબંધ ન હોવાનું ભીખીબહેન અને તેમના પરિવારને જણાવતાં હતાં છતાં ભીખીબહેન અને તેમની પુત્રી મીનાબહેન દ્વારા વારંવાર મહેણાં-ટોણાં મારવામાં આવતા હતા.